作者：王迈
词牌/韵律：沁园春

paragraphs: 人物渺然，蕙兰椒艾，孰臭孰香。
昔尹公和靖，与龟山老，虽同名节，却异行藏。
尹在当年，深居养道，亲见兵戈兴洛阳。
杨虽出，又何畀於蔡，何救於章。
公今为尹为杨。
这一著须平心较量。
正南洲潢弄，西淮鼎沸，廷绅噤舌，举国如狂。
招鹤亭前，居然高卧，许大乾坤谁主张。
公须起，要擎天一柱，支架明堂。